সদাগোপান রমেশ
সদাগোপান রমেশ (উচ্চারণ; তামিল: சடகோபன் ரமேஷ்; জন্ম: ১৬ অক্টোবর, ১৯৭৫) তামিলনাড়ুর মাদ্রাজে জন্মগ্রহণকারী প্রথিতযশা সাবেক ভারতীয় আন্তর্জাতিক ক্রিকেটার। এছাড়াও, ভারতের চলচ্চিত্র জগতে তার পদচারণ ঘটেছে। ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে তামিলনাড়ুর প্রতিনিধিত্ব করেন তিনি। ভারত এ দলেরও সদস্য ছিলেন। দলে তিনি মূলতঃ ব্যাটসম্যান হিসেবে খেলতেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন।